Greatest hits collection
Greatest Hits Collection dvanaesti je kompilacijski album sarajevske pop, rok grupe Crvena jabuka. Objavila ga je zagrebačka izdavačka kuća Croatia Records u CD izdanju 2016. godine. Album sadrži 19 njihovih najuspješnijih pjesama, koje su preuzete sa ranijih studijskih albuma objavljenih između 1986 - 2015. Na albumu se nalaze neki od njihovih najznačajnijih radova počevši od bržih rok i pop pjesama pa sve do laganih balada, koje su redovni dio koncertnog repertoara Crvene jabuke. Kompilacijski album "Greatest Hits Collection" objavljen je iste godine kad i njihov dvostruki studijski album 2016.